Unos 400 operajos fiant acussorgiados in Itri, is àteros in una àterabidda pagu a tesu. A primìtziu is relatos intre sardos e populatzione locale fiant istados bonos, ma aiant acuitadu a si guastare: in pagu tempus is sardos si fiant agatados acarende problemas comente ispricuaduras subra is acasàgios e su mandiare, chi acumpangiados a pregiudìtzios dèpidos a is creèntzias comunes subra de issos e a is barrieras linguisticas e culturales ddos aiant inimigados. A ùrtimas fiant arribadas is pretesas de sa camorra de retzire unu perchentu de sa pagamenta issoro, pregunta chi totu sos operajos aiant refudadu categoricamente.